CELEX: 62011CN0527
Language: sl
Date: 2011-10-10 00:00:00
Title: Zadeva C-527/11: Predlog za sprejetje predhodne odločbe, ki ga je vložilo Augstākās tiesas Senāts (Republika Latvija) 10. oktobra 2011 – SIA „Ablessio“ proti Valsts ieņēmumu dienests

7.1.2012   
            
            
               SL
            
            
               Uradni list Evropske unije
            
            
               C 6/8
            
         Predlog za sprejetje predhodne odločbe, ki ga je vložilo Augstākās tiesas Senāts (Republika Latvija) 10. oktobra 2011 – SIA „Ablessio“ proti Valsts ieņēmumu dienests
   (Zadeva C-527/11)
   2012/C 6/09
   Jezik postopka: latvijščina
   
      Predložitveno sodišče
   
   Augstākās tiesas Senāts
   
      Stranki v postopku v glavni stvari
   
   
      Tožeča stranka: SIA „Ablessio“
   
      Tožena stranka: Valsts ieņēmumu dienests
   
      Vprašanji za predhodno odločanje
   
   
               1.
            
            
               Ali je treba Direktivo Sveta 2006/112/ES (1) z dne 28. novembra 2006 o skupnem sistemu davka na dodano vrednost razlagati tako, da prepoveduje zavrnitev dodelitve individualne identifikacijske številke davčnemu zavezancu, ker je imetnik deležev tega davčnega zavezanca prej večkrat dobil individualno številko za druga podjetja, ki niso dejansko opravljala gospodarske dejavnosti in katerih deleže je ta imetnik takoj po pridobitvi individualne številke prenesel na drugo osebo?
            
         
               2.
            
            
               Ali je treba člen 214 navedene direktive v zvezi z njenim členom 273 razlagati tako, da davčni upravi dovoljuje, da se pred dodelitvijo individualne številke prepriča o sposobnosti davčnega zavezanca za opravljanje obdavčljive dejavnosti, če se s to preveritvijo poskušata zagotoviti pravilno pobiranje davka in preprečitev utaj?
            
         
      (1)  UL L 347, str. 1.